ปกติทานยาคุม 21 เม็ด ประจำเดือนมาตรงตลอด แต่เมื่อเดือนที่ผ่านมา อยู่ๆ ประจำเดือนก็มาวันที่ 27 ซึ่งก่อนที่ยาคุมจะหมดแผงประมาณ 6-7 เม็ดค่ะ มาประมาณ 4 วันปกติ พอทานยาคุมไปจนหมดแผงวันที่ 4 ประจำเดือนก็มาอีกครั้งนึงค่ะ เหมือนปกติ ช่วงเวลามาก็ประมาณ 3-4 วันปกติค่ะ ซึ่งพอมาเดือนนี้ก็เป็นเหมือนกันค่ะ ประจำเดือนมาก่อนที่ยาคุมจะหมดแผง มาวันที่ 27 เหมือนกันค่ะ อยากทราบว่า ผิดปกติไหมคะ ต้องทำยังไงบ้างคะ
สวัสดีค่ะ การมีเลือดออกในขณะที่ยังทานยาคุมกำเนิดไม่ครบ 21 เม็ด น่าจะเป็นอาการเลือดออกกะปริดกะปรอยที่เกิดจากผลข้างเคียงของยาคุมกำเนิดได้ โดยเฉพาะยาคุมกำเนิดชนิดที่มีฮอร์โมนต่ำ หรือจากการทานยาไม่ตรงเวลาและหากทานยาคุมจนครบ 21 เม็ดแล้ว หลังจากนั้น 2-4 วัน ได้มีประจำเดือนมาอีก อันนี้ถือว่าปกติดี และแสดงว่าไม่ได้มีการตั้งครรภ์เกิดขึ้นหากเริ่มทานยาคุมแผงที่ 2 แล้วยังคงมีอาการเลือดออกในขณะที่ยังทานยาอยู่เช่นเดิม อาจพิจารณาเปลี่ยนยี่ห้อยาคุมกำเนิด โดยเลือกยี่ห้อที่มีปริมาณฮอร์โมนสูงขึ้น ทั้งนี้ ควรทานยาให้หมดแผง แล้วเว้นระยะให้ครบ 7 วันก่อน แล้วจึงเปลี่ยนเป็นยี่ห้อใหม่ค่ะ